شامپیونلار لیگینده قروپ مرحله‌سینه یئکون وورولوب.
6-جی تورون سون 6 گؤروشو کئچیریلیب.
A، B و D قروپ‌لاریندا باش توتان اویون‌لاردان سونرا 1/8 فینالا سون وثیقه صاحبینی تاپیب. “آتلتیکو” D قروپوندا ایکینجی پیله نی قوروماغا نایل اولوب.
“تاتنهام”ی مغلوب ائدن “بایرن مونیخ” قروپدا 6-جی غلبه‌سینی قازانیب. آلمانیا کلوبو جاری مؤوسوم 1/8 فینالا 100 فایزلیک نتیجه ایله چیخان یئگانه تیم اولوب.
آوروپا لیگینده وثیقه وئرن 3-جو یئر اوچون موباریزه آپاران تورکیه “قالاتاسارای”ی سفرده پاری سن ژرمن ایله گؤروشوب. بؤیوک حسابلا اودوزان ایستانبول تمثیلچی‌سی قاره نین ایکینجی درجه‌لی کلوب تورنیرینه یوللانماق شانسینی قاچیریب. 5 جاواب‌سیز قولا سئوینن پاریس‌لی‌لرین هئیتینده فرق‌لی فوتبولچولار رقیب قاپی‌سینا یول تاپیب.
هرچند A قروپونون دیگر اویونوندا “کلوب بروژ” “رئال”ا اودوزودوغون‌دان “ساری-قیرمیزی‌لار” غلبه ایله 3-جو اولا بیلردی. مغلوبیت ایسه “قالاتاسارای” اوچون یورولیگ مؤوسومونو باشا وورماسینا سبب اولوب. بئلچیکا کلوبو کیمی “بایرن لورکوزن”له “اولیمپیاکوس” دا آوروپا لیگینه یوللانیب.
قئید ائدک کی، بونادک “بارسلونا”، “لایپزیش”، پاری سن ژرمن، “رئال”، “بایرن مونیخ”، “تاتنهام”، “یوونتوس”، “منچستر سیتی”، “لیورپول”، “ناپولی”، “چلسی”، “والنسیا”، “بوروسیا دورتموند” ، “لیون” و “آتالانتا” 1/8 فینالا یوکسلیب.
شامپیونلار لیگی
قروپ مرحله‌سی
6-جی تور
11  دسامبر
A قروپو
"کلوب بروژ" (بئلچیکا) - “رئال مادرید” (ایسپانیا) – 3:1
پاری سن ژرمن (فرانسا) – “قالاتاسارای” (تورکیه) – 0:5
B قروپو
"بایرن مونیخ" (آلمانیا) – "تاتنهام" (اینگیلتره) – 1:3
"اولیمپیاکوس” (یونانیستان) – "قیزیل یلدیز" (صربیستان) – 0:1
D قروپو
"بایرن مونیخ" (آلمانیا) – "یوونتوس" (ایتالیا) – 2:0
"آتلتیکو” (ایسپانیا) - “لوکوموتیو” (روسیا) – 0:2
